
REPUBLIKA HRVATSKA
TRGOVAČKI SUD U SPLITU
Split, Sukojišanska 6

R E P U B L I K A   H R V A T S K A

R J E Š E N J E

Trgovački sud u Splitu, po stečajnoj sutkinji Ani Golub Gruić, u postupku povodom prijedloga predlagatelja - dužnika MARKA RELOTE, vl. obrta za usluge AUTO-TAXI 257, Put Žnjana 5, Split, OIB: 93817889730, na ročištu radi sklapanja predstečajne nagodbe održanom dana 11. travnja 2016. godine,

r i j e š i o   j e

	Odobrava se sklapanje 


PREDSTEČAJNE NAGODBE
Članak 1.
	Ova predstečajna nagodba sklapa se između dužnika MARKA RELOTE, vl. obrta za usluge AUTO-TAXI 257, Put Žnjana 5, Split, OIB: 93817889730  i vjerovnika:
	1. Ministarstvo financija RH, Porezna uprava, Katančićeva 5, Zagreb, OIB: 18683136487,
	2. Grad Split, Obala kneza Branimira 17, Split, OIB: 78755598868.
Članak 2.
Utvrđuje se da su u postupku predstečajne nagodbe koji se vodio kod Financijske agencije, Regionalni centar Split, pod brojem Klasa: UP-I/110/07/15-01/8511, nad  dužnikom Marko Relota, vl. obrta za usluge AUTO-TAXI 257, Put Žnjana 5, Split, OIB: 93817889730, (dalje: Dužnik), utvrđene tražbine vjerovnika:
	1. Ministarstvo financija RH, Porezna uprav, Katančićeva 5, Zagreb, OIB: 18683136487, u iznosu od 116.970,08 kn,
	2. Grad Split, Obala kneza Branimira 17, Split, OIB: 78755598868, u iznosu od 2.934,14 kn.
Članak 3.
Vjerovnik Ministarstvo financija RH, Porezna uprav, Katančićeva 5, Zagreb, OIB: 18683136487, s utvrđenom tražbinom od 116.970,08 kn, namirit će se sukladno sklopljenom sporazumu i to na način da će se od ukupno utvrđene tražbine otpisati kamata od 28.506,63 kn, a preostala glavnica od 88.463,45 kn otplatit će se u 24 jednaka mjesečna obroka uz kamatu od 4,5% godišnje. Prvi obrok dospijeva na naplatu u mjesecu koji slijedi nakon mjeseca u kojem je sklopljena predstečajna nagodba stekla svojstvo pravomoćnosti, a prema otplatnom planu koji će sačiniti vjerovnik.
                                                             Članak  4.
	Vjerovniku Grad Split, Obala kneza Branimira 17, Split, OIB: 78755598868, s utvrđenom tražbinom od 2.934,14 kn, namirit će se na način da će se od ukupno utvrđene tražbine otpisati kamata od 782,97 kn, a preostala glavnica od 2.151,17 kn otplatit će se u 12 jednakih mjesečnih obroka. Prvi obrok dospijeva na naplatu zadnji dan u mjesecu koji slijedi nakon mjeseca u kojem je sklopljena predstečajna nagodba stekla svojstvo pravomoćnosti, a svaki sljedeći obrok dospijeva zadnjeg dana u mjesecu za tekući mjesec.
Članak  5.
Ova predstečajna nagodba ima snagu ovršne isprave.
Članak  6.
Stranke izjavljuju da ova nagodba predstavlja njihovu stvarnu volju te je u znak suglasnosti i potpisuju.

Obrazloženje

	Dana 11. travnja 2016. godine održano je ročište za sklapanje predstečajne nagodbe, sazvano temeljem članka 66. Zakona o financijskom poslovanju i predstečajnoj nagodbi („Narodne novine“ 108/12, 144/12, 81/13, 112/13; dalje ZFPPN), a na prijedlog predlagatelja – dužnika MARKA RELOTE, vl. obrta za usluge AUTO-TAXI 257, Put Žnjana 5, Split, OIB: 93817889730, od 9. ožujka 2016. godine.
	
	Iz dokumentacije dostavljene uz prijedlog za sklapanje predstečajne nagodbe, ovaj sud je utvrdio:
- da je predlagatelj - dužnik MARKO RELOTA, vl. obrta za usluge AUTO-TAXI 257, Put Žnjana 5, Split, OIB: 93817889730, dana 26. kolovoza 2014. godine podnio FINA-i, Regionalni centar Split, prijedlog za otvaranje skraćenog postupka predstečajne nagodbe;
-  da je Rješenjem FINA-e, Regionalni centar Split, od 11. prosinca 2015. godine, Klasa: UP-I/110/07/15-01/8511, Ur. br.: 04-06-15-8511-18, otvoren postupak predstečajne nagodbe nad dužnikom MARKOM RELOTA, vl. obrta za usluge AUTO-TAXI 257, Put Žnjana 5, Split, OIB: 93817889730;
- da je Rješenjem FINA-e, Regionalni centar Split, od 18. siječnja 2016. godine, Klasa: UP-I/110/07/15-01/8511, Ur. br.: 04-06-16-8511-28, utvrđeno da su ovom skraćenom postupku predstečajne nagodbe utvrđene tražbine izvan ročišta pisanim putem te da po tom rješenju ukupan iznos prijavljenih tražbina iznosi 119.904,22 kn, ukupan iznos utvrđenih tražbina iznosi 119.904,22 kn, a ukupan iznos osporenih tražbina iznosi 0,00 kn;
- da je Rješenjem FINA-e, Regionalni centar Split od 8. veljače 2015. godine, Klasa: UP-I/110/07/15-01/8511, Ur. br.: 04-06-16-8511-37, utvrđeno da su za plan financijskog restruktuiranja glasovali vjerovnici čije tražbine prelaze 2/3 vrijednosti svih utvrđenih tražbina te da je to rješenje postalo izvršno dana 25. veljače 2016. godine.

Na ročištu za sklapanje predstečajne nagodbe utvrđeno je da ukupna tražbina vjerovnika prisutnog na tom ročištu iznosi 116.970,08 kn, što je više od 2/3 vrijednosti svih utvrđenih tražbina u iznosu od 119.904,22 kn, čime je ispunjen i uvjet za glasovanje o prijedlogu za sklapanje predstečajne nagodbe.

Upitan od strane suda vjerovnik Ministarstvo financija RH, Porezna uprava Split, OIB: 18683136487, (s utvrđenom tražbinom od 116.970,08 kn), kao i predlagatelj - dužnik Marko Relota, vl. obrta Auto-Taxi 257 izjavili su da prihvaćaju sklapanje predstečajne nagodbe na način kako je ona od dužnika predložena.

Kako je u odnosu na ukupno utvrđene tražbine u iznosu od 119.904,22 kn, za prijedlog sklapanje predstečajne nagodbe glasovao vjerovnik koji ima utvrđenu tražbinu u iznosu od 116.970,08 kn, što je više od 2/3 vrijednosti svih utvrđenih tražbina u iznosu od 119.904,22 kn te kako je i dužnik dao svoj pristanak, a sud je utvrdio da je sadržaj predložene nagodbe u skladu s općim pravilima o sudskoj nagodbi, kao i da je njezin sadržaj u bitnim sastojcima odgovarajući prihvaćenom planu financijskog i operativnog restruktuiranja dužnika, to je temeljem odredbe članka 66. st 9. ZFPPN-a ovaj sud odobrio sklapanje predstečajne nagodbe radi čega je odlučeno kao u izreci ovog rješenja.

U Splitu, 11. travnja 2016.  godine

SUTKINJA
ANA GOLUB GRUIĆ

UPUTA O PRAVNOM LIJEKU: Protiv ovog rješenja dopuštena je žalba Visokom trgovačkom sudu Republike Hrvatske u Zagrebu. Žalba se podnosi putem ovog suda u 2 primjerka, u roku od 8 dana od dana dostave rješenja.

DNA:
· Financijska agencija, uz dopis
· mrežna stranica e-Oglasna ploča sudova 
· obrtnom registru
· u spis

